2018. augusztus 31.

Bajai Tankerületi Központ

Sajtóközlemény

**Újvárosi Általános Iskola fejlesztése**

**A Bajai Tankerületi Központ 35 342 800 forint európai uniós támogatás segítségével valósított meg infrastrukturális fejlesztést Baján, meglévő közoktatási feladatellátási helyszínen, az Újvárosi Általános Iskolában (6500 Baja, Oltványi utca 14.).**

Az EFOP-4.1.3-17-2017-00132 azonosító számú „Újvárosi Általános Iskola fejlesztése” című projektben az alábbi, építési engedélyhez nem kötött építési-felújítási tevékenységek kerültek megvalósításra:

Iskolaudvar térkövezése, távolugró és súlylökő pályák felújítása, fedett kiülők létesítése, meglévő kerékpártárolók lefedése, valamint új, fedett kerékpártárolók telepítése. A projekt keretében hat tanterem új PVC padlóburkolatot kapott, továbbá tornatermi védőháló és sporteszközök beszerzésére is sor került.

A projekt a Széchenyi 2020 program keretében, 100%-os támogatással 2017. október 1. és 2018. augusztus 31. között valósult meg. A projektről bővebb információ a Bajai Tankerületi Központ honlapján, a http://kk.gov.hu/projektek-baja oldalon olvasható.

**További információ kérhető:**

Cser István,

pályázati referens

Telefonszám: 06-79/795-205;

E-mail cím: istvan.cser@kk.gov.hu